**Karkkilan kaupungin ympäristönsuojeluviranomaisen valvontaohjelma 2017-2018**

YMPÄRISTÖNSUOJELUVIRANOMAISEN VALVONTAOHJELMA VUODELLE 2016

Ympäristölautakunta 8.12.2015 § 163

Sisällys

[1 Johdanto 2](#_Toc483920328)

[2 Ympäristölupalaitosten valvonta 2](#_Toc483920329)

[3 Ympäristönsuojelulain mukaisesti rekisteröitävien toimintojen valvonta 2](#_Toc483920330)

[4 Maa-aineslain säännöllinen valvonta 3](#_Toc483920331)

[5 Jätelain säännöllinen valvonta 3](#_Toc483920332)

[6 Vesilain valvonta 4](#_Toc483920333)

[7 Muu valvonta 4](#_Toc483920334)

[8 Valvonnan toteutumisen arviointi 4](#_Toc483920335)

Liite 1. Ympäristölupalaitokset

Liite 2. Ympäristönsuojelulain mukaisesti rekisteröitävät toiminnat

1. Johdanto

Ympäristönsuojelulain (YSL, 527/2014) 168 §:n mukaan kunnan ympäristönsuojeluviranomaisen on laadittava luvanvaraisten ja rekisteröitävien toimintojen määräaikaistarkistuksista ja niiden muusta säännöllisestä valvonnasta ohjelma *(valvontaohjelma)*. Valvontaohjelmassa on oltava tiedot valvottavista kohteista ja niihin kohdistettavista säännöllisistä valvontatoimista. Valvontaohjelma on pidettävä ajan tasalla.

Ympäristönsuojeluasetuksen (YSA, 713/2014) 30 §:ssä on säädetty tarkemmin valvontasuunnitelman sisällöstä. Sen mukaan valvontaohjelmassa on oltava:

1) suunnitelma ohjelmakaudella toteutettavista eri tyyppisten luvanvaraisten ja rekisteröitävien toimintojen määräaikaistarkastuksista,

2) tiedot muista kuin 1 kohdassa tarkoitetuista säännöllisen valvonnan toimenpiteistä,

3) kuvaus edellisen kauden valvontaohjelman tavoitteiden toteutumisesta.

Valvontaohjelman laatimismenettely tulee kuvata ympäristönsuojeluasetuksen 28 §:n mukaisesti valvontasuunnitelmassa.

1. Ympäristölupalaitosten valvonta

Kunnan ympäristönsuojeluviranomaisen valvomia ympäristöluvanvaraisia laitoksia on Karkkilan kaupungissa yhteensä 21 kpl. Karkkilan valvonnan ominaispiirre on, että ympäristöluvanvaraisista laitoksista vain noin puolet on ympäristöluvitettu.

Ympäristöluvanvaraisten laitoksien valvonta perustuu laitoskohtaisesti tehtyyn riskinarviointiin. Riskiarvioinnin perusteella laitokset on jaoteltu neljään valvontaluokkaan. Vuonna 2018 ympäristölupien valvonta tulee keskittymään määräaikaistarkastusten tekemiseen. Lisäksi tarkastetaan laitosten toimittamat vuosiraportit ja tarkkailutulokset.

Taulukko 1. Luvanvaraisten laitosten säännöllinen valvonta vuonna 2018.

|  |  |
| --- | --- |
| Määräaikaistarkastukset | 6 |
| Vuosiraportit | 10 |
| Tarkkailut | 9 |

Liitteenä 1 on esitetty ympäristölupalaitokset ja valvontaluokkien vaihteluväli toimialoittain. Liitteen taulukkoon on koottu ympäristölupalaitoksiin suunnitellut määräaikaistarkastukset ja lupien velvoittamat vuosiraportoinnit sekä tarkkailua edellyttävien toimintojen määrä vuonna 2018.

1. Ympäristönsuojelulain mukaisesti rekisteröitävien toimintojen valvonta

Ympäristönsuojelulain mukaisesti rekisteröitäviä toimintoja on Karkkilan kaupungissa 10 kappaletta. Näistä suurin osa on polttoaineen jakeluasemia. Karkkilan valvonnan ominaispiirre on, että rekisteröitävistä laitoksista vain kaksi on rekisteröity. Rekisteröitävien toiminnoille on tehty sama riskinarviointi kuin luvanvaraisille toiminnoille ja ne on jaettu samalla periaatteella neljään valvontaluokkaan. Valvonta tulee vuonna 2018 keskittymään lämpölaitosten määräaikaistarkastuksiin.

Taulukko 2. Rekisteröitävien toimintojen säännöllinen valvonta vuonna 2018.

|  |  |
| --- | --- |
| Määräaikaistarkastukset | 3 |
| Vuosiraportit | 3 |
| Tarkkailut | 4 |

Liitteenä 2 on esitetty rekisteröitävät toiminnat ja valvontaluokkien vaihteluväli toimialoittain. Liitteen taulukkoon on koottu suunnitellut määräaikaistarkastukset ja vuosiraportointia sekä tarkkailua edellyttävien toimintojen määrä vuonna 2018.

1. Maa-aineslain säännöllinen valvonta

Maa-aineslain valvonta koostuu vuosiraporttien ja tarkkailutulosten tarkastamisesta ja määräaikaistarkastuksista. Luvanvaraiset maa-ainesten ottoalueet kuuluvat valvontaluokkiin 1, 2 ja 3, joten ne tarkastetaan vuosittain, joka toinen vuosi tai kolmen vuoden välein. Kotitarveottoalueiden määrä ei ole tiedossa ja siten jakamista valvontaluokkiin ei ole voitu tehdä. Vuodelle 2018 ei ole suunniteltu tarkastuksia kotitarveottoalueille. Ympäristönsuojelusihteeri jatkaa vuoden 2018 aikana kotitarveottoalueiden kartoittamista ja valvontaluokittamista.

Taulukko 3. Maa-aineslain mukaiset valvontakohteiden säännöllisen valvonnan tarkastukset vuonna 2018

|  |
| --- |
| Maa-ainesten ottotoiminta |
| Kohteita | Tarkastuksia |
| Kiviaines | 1 | 1 |
| Sora ja hiekka | 31 | 30 |
| Kotitarveotto |  |  |
| Luvanvaraisia yhteensä | 32 | 30 |
| Valvontakohteita yhteensä |  | 30 |

1. Jätelain säännöllinen valvonta

Valvontaa on ollut tarpeen priorisoida siten, että jätelain säännöllisen valvonnan kohteisiin ei vuonna 2018 ole suunniteltu tehtäväksi tarkastuksia. Tarkastuksia tullaan tekemään vain toimenpidepyyntöjen ja kirjallisten vireillepanojen perusteella. Jätelain säännöllisen valvonnan kohteet eivät ole vaarallisia jätteitä tuottavan toiminnan osalta ympäristönsuojelusihteerin tiedossa. Vuonna 2018 jatketaan valvontakohteiden kartoittamista.

1. Vesilain valvonta

Valvontaa on ollut tarpeen priorisoida siten, että vesilain kohteita ei tulla tarkastamaan vuonna 2018 kuin toimenpidepyyntöjen ja kirjallisten vireillepanojen perusteella.

1. Muu valvonta

Uudenmaan ELY-keskuksen valvontavastuulla olevien laitosten tarkastuksiin osallistutaan vuonna 2018 työtilanteen sen salliessa. Teollisuusjätevesiä koskevia yhteistarkastuksia tehdään tarvittaessa vesihuoltolaitoksen kanssa ja samalla voidaan tarkastaa toimintoja laajemmaltikin. Ympäristönsuojelusihteeri antaa muille viranomaisille virka-apua tarvittaessa.

1. Valvonnan toteutumisen arviointi

Maa-ainesten oton valvonnasta on ollut käytössä erillinen valvontasuunnitelma. Valvontaa on vuonna 2017 pystytty pääosin hoitamaan tämän valvontasuunnitelman mukaisesti. Valvontasuunnitelma on ollut toimiva eikä sitä ole tässä yhteydessä merkittävästi muutettu.

Jätelain säännöllisen valvonnan kohteista ei ole tarkkoja tietoja. Rekisteröitävät jätteiden keräystoiminnat eivät ole pääsääntöisesti tehneet rekisteröinti-ilmoituksia, joten kohteista ei ole valvontaa varten riittäviä tietoja. Säännöllisen valvonnan piiriin kuuluvat myös toiminnat, joissa syntyy vaarallista jätettä. Ne eivät ole rekisteröintivelvollisia eikä niistä ole siksi kattavaa tietoa. Jätelain valvonnasta ei ole ollut suunnitelmaa eikä valvontaa ole pystytty tekemään kuin toimenpidepyyntöjen tai vireillepanojen perusteella.

Vesilain valvonta on perustunut pääsääntöisesti kirjallisiin vireillepanoihin. ELY-keskuksen kanssa on sovittu, että vesilain mukaisesti luvanvaraisia toimintoja valvoo ELY-keskus. Vesilain lupia on kuitenkin valvottu osana ympäristö- ja maa-aineslupien valvontaa kohteissa, joilla on myös vesilain mukainen lupa.